HØGSKOLEN I MOLDE
Institutt for helsefag

Protokoll nr. 04/04
Møte i instituttstyret onsdag 12.05.04 kl. 11.00 – 15.00 
___________________________________________________________________________

Til stede:






Ingeborg Kamsvåg, instituttleder
Hege Bakken 
Ragnhild Michaelsen

Torill Skrondal (vara for Atle Ødegård)

Ole David Brask
Svanhild Watn



Roger Nordvik (VeM01)




--------------------

Tore Berg (sekretær)

--------------------

Elisabeth F. Amdam var til stede under behandlingen av sakene 21/04-27/04, 31/04 og 33/04.
Forfall: Kristel Røstberg (SpV03) og Leif Nøsen.  Det lyktes ikke å få innkalt vararepresentanter slik at det var 7 voterende til stede på møtet. 

Torill Skrondal forlot møtet kl 13.30 og deltok ikke i behandlingen av sakene 30/04, 32/04, 34/04 og 35/04
SAK 21/04
GODKJENNING AV INNKALLING OG SAKSLISTE

Instituttstyret aksepterte å behandle en tilleggssak som ble lagt fram på møtet: Søknad om fritak fra kurs 1 og kurs 2 ved videreutdanning i sykepleierens dokumentasjon og elektronisk pasientjournal (sak 35/04)

Enstemmig vedtak

Innkalling og saksliste godkjennes.  Instituttstyret aksepterer å behandle en tilleggssak som blir lagt fram på møtet – sak 35/04 
SAK 22/04
GODKJENNING AV PROTOKOLL FRA MØTET 24.03.04 (møte 03/04) 

Enstemmig vedtak

Protokollen fra møte 24.03.04. (møte 03/04) godkjennes.
 SAK 23/04
VERNEPLEIERUTDANNINGEN – OPPNEVNING AV EKSTERNE SENSORER – 2. ÅRSEKSAMEN MAPPEVURDERING

Enstemmig vedtak

Laila Luteberget og Bengt Morten Jacobsen oppnevnes som eksterne sensorer ved 2. årseksamen (mappevurdering) ved vernepleierutdanningen

SAK 24/04
VIDEREUTDANNINGER MED OPPSTART HØSTEN 2004 – KONSEKVENSER AV LAVE SØKERTALL

Ny innstilling i saken ble utdelt på møtet.

Enstemmig vedtak

Instituttlederen delegeres myndighet til å vurdere om studiene Videreutdanning i nevrosykepleie og Videreutdanning i aldring og eldreomsorg skal startes opp når søknadsfristene, henholdsvis 15. og 25. mai, løper ut.

SAK 25/04
RETNINGSLINJER FOR UTDANNINGSPLANER – EVALUERING.

FORSLAG TIL NYE RETNINGSLINJER - HØRING

Opprinnelig innstilling fra administrasjonen: ”Instituttstyret har ingen merknader til forslag til Retningslinjer for utdanningsplaner ved Høgskolen i Molde.”

Etter diskusjonen i instituttstyret la administrasjonen fram slik endret innstilling i saken: ”Instituttstyret ber om at retningslinjenes punkt 2, første setning endres til: Studenter presenteres for faglig veileder ved studiestart.  For øvrig har instituttstyret ingen merknader til forslaget”

Ved voteringen ble den endrede innstillingen enstemmig vedtatt.

Enstemmig vedtak

Instituttstyret ber om at retningslinjenes punkt 2, første setning endres til: Studenter presenteres for faglig veileder ved studiestart.
For øvrig har instituttstyret ingen merknader til forslaget.
SAK 26/04
SYKEPLEIERUTDANNINGEN - OPPNEVNING AV EKSTERN SENSOR VED EKSAMEN I SYKEPLEIE MED STØTTEFAG (SSY00 002)

Enstemmig vedtak

Instituttstyret oppnevner doktorgradsstipendiat Marit Helene Hem som ekstern sensor ved eksamen i Sykepleie med støttefag (SSY00 002) ved sykepleierutdanningen.

SAK 27/04
SYKEPLEIERUTDANNINGEN – GODKJENNING AV ALTERNATIVT STUDIELØP FOR STUDENTER SOM GJENNOMFØRER 5. SEMESTER VED AUGSBURG COLLEGE, USA 

Administrasjonens forslag til vedtak:
”1.
Instituttstyret godkjenner følgende alternative studieopplegg for studenter som gjennomfører 5. semester ved sykepleierutdanningen ved Augsburg College:



-
studentene skal gjennomføre kursene PSY 215, INS 325 og 8 ukers observasjonspraksis ved Fairview Homecare and Hospice.



-
i 6. semester skal studentene avlegge eksamen i Sykepleie med støttefag (SSY00 002. Videre skal fordypningspraksis legges til hjemmesykepleie.

2.

Opplegget skal evalueres våren 2005.”
På møtet ble det lagt fram nye opplysninger i saken, bl.a. basert på ny kontakt med Augsburg College.  Dette medførte at administrasjonen endret innstillingens punkt 1, første –punkt som foreslås endres til: studentene skal gjennomføre kurs(er) tilsvarende 3 Credits. Kurssammensetningen skal godkjennes av studieleder.”

Administrasjonens endrede innstilling ble enstemmig vedtatt.

Enstemmig vedtak

1.

Instituttstyret godkjenner følgende alternative studieopplegg for studenter som gjennomfører 5. semester ved sykepleierutdanningen ved Augsburg College:


-
studentene skal gjennomføre kurs(er) tilsvarende 3 Credits. Kurssammensetningen skal godkjennes av studieleder.



-
i 6. semester skal studentene avlegge eksamen i Sykepleie med støttefag (SSY00 002. Videre skal fordypningspraksis legges til hjemmesykepleie.
2.

Opplegget skal evalueres våren 2005.

SAK 28/04
HØGSKOLEN I MOLDE – INTERN ORGANISERING OG LEDELSESFORM – FORSLAG FRA UTREDNINGSGRUPPE – HØRING
Innstilling i saken ble lagt fram på møtet.  Det ble videre orientert om at  kommentarene til forslaget fra utredningsgruppen om ikke å organisere instituttene som egne resultatenheter, var falt ut av dokumentene.  Administrasjonens forslag var å gi støtte til den vurderingen og de begrunnelsene som utredningsgruppen har gitt på dette punktet.

Enstemmig vedtak


Instituttstyret slutter seg til merknadene til utredningen ”Intern organisering – ledelsesform” slik de går fram av punkt 3 i saksinnstillingen
SAK 29/04
VIDEREUTDANNING I PSYKISK HELSEARBEID – REVISJON AV FAGPLANEN

Innstilling med forslag til vedtak i saken ble lagt fram på møtet:
”1.
Instituttstyret anbefaler at forslag til revidert fagplan, med de merknader som framgår nedenfor, blir vedtatt og lagt til grunn for studiet fra og med høsten 2004:


-
Retningslinjene for fordypningsoppgaven bearbeides videre i samsvar med merknadene i innstillingen/vedlagte notat


-
Planforslaget s. 9, pkt 2.2. rettes opp i samsvar med instituttlederens forslag.


-
Ressursføringene i planen, når det gjelder veiledning i refleksjonsgruppene og på fordypningsoppgaven, korrigeres som foreslått i saksinnstillingen.
2.
Instituttlederen delegeres fullmakt til å godkjenne revidert planforslag før det sendes over til høgskolestyret.”

Hege Bakken foreslo følgende tilføyelse til innstillingen punkt 1, første –punkt: ”i samarbeid med fagpersonalet” innskutt mellom ….videre og ….i i setningen.

Ved voteringen ble innstillingen, med Hege Bakkens forslag til tilføyelse enstemmig vedtatt.

Enstemmig vedtak

1.
Instituttstyret anbefaler at forslag til revidert fagplan, med de merknader som framgår nedenfor, blir vedtatt og lagt til grunn for studiet fra og med høsten 2004:


-
Retningslinjene for fordypningsoppgaven bearbeides videre, i samarbeid med fagpersonalet, i samsvar med merknadene i innstillingen/vedlagte notat.

-
Planforslaget s. 9, pkt 2.2. rettes opp i samsvar med instituttlederens forslag.


-
Ressursføringene i planen, når det gjelder veiledning i refleksjonsgruppene og på fordypningsoppgaven, korrigeres som foreslått i saksinnstillingen 

2.
Instituttlederen delegeres fullmakt til å godkjenne revidert planforslag før det sendes over til høgskolestyret.

SAK 30/04
PROGRAM FOR MASTERGRADSSTUDIUM I  HELSE- OG SOSIALFAG (KLINISKE HJELPERELASJONER) – SØKNAD OM AKKREDITERING

Enstemmig vedtak
Instituttstyret anbefaler at vedlagte forslag til studieplan og forslag til søknad om akkreditering av program for Mastergradsstudium i kliniske hjelperelasjoner blir sendt til NOKUT

SAK 31/04
ORGANISERING AV HØSTSEMESTERET 2004

Ved en feil var oversiktene over organiseringen av sykepleierutdanningen og videreutdanningene ikke utsendt på forhånd.  Dette ble utdelt på møtet.

Enstemmig vedtak
Instituttstyret slutter seg til forslaget til organisering av studiene i høstsemesteret 2004.

SAK 32/04
STUDIEPLAN FOR TVERRFAGLIG ETTERUTDANNING MED FOKUS PÅ ANERKJENNENDE/INTERSUBJEKTIV KOMMUNIKASJON I BEHANDLING, REHABILITERING OG OPPFØLGING AV MENNESKER MED PSYKISKE LIDELSER

Innstilling i saken ble lagt fram på møtet.
Enstemmig vedtak


Instituttstyret anbefaler at studieplanen bli godkjent.

Instituttleder delegeres ansvar for å godkjenne pensumliste og kriterier for opptak til studiet etter realkompetanse.

SAK 33/04
RAMMEPLAN FOR SYKEPLEIERUTDANNING - HØRING

Enstemmig vedtak

Høgskolen i Molde mener at poliklinikker ikke må innlemmes i begrepet sengepost i rammeplanens bestemmelser. 

Med nevnte begrensing er høgskolen  enig i at de bør åpnes for bruk av andre poster enn de tradisjonelle medisinske og kirurgiske sengeposter.  Men reglene må gjøres tydeligere enn det er skissert i høringsbrevet.  Vi ser det som viktig at det settes en ramme for maksimalt antall uker som kan benyttes til slik praksis.

Vi har ingen merknader til at kravet om minimum 6 ukers praksis på hvert av områdene medisin og kirurgi og kravet om minst 4 ukers praksis i første studieår, tas ut av rammeplanen

Begrunnelsene for disse vurderingene går fram av instituttlederens notat om saken datert 05.05.04. 

SAK 34/04
ORIENTERINGSSAKER
Utsendte saker:

-
Nasjonalt råd for helse- og sosialfagutdanningene – referat fra møte 22. og 23. mars

- 
HF: Oppsummering av høringsuttalelser til studieplan Bachelor i Homeøpati – internt brev fra instituttledelsen

-
HMN: Referat fra møte i samarbeidsorganet høgskolene i Midt Norge og Helse Midt Norge 23.04.04

-
HF: Årsmelding 2003 (behandlet i siste møte)

Utdelt på møtet:
-
Oppfølging av sak 19/04 – Oppnevning av sakkyndige komiteer.

SAK 35/04
STUDENT XX - SØKNAD OM FRITAK FRA KURS 1 OG KURS 2 VED VIDEREUTDANNING I SYKEPLEIERENS DOKUMENTASJON OG ELEKTRONISK PASIENTJOURNAL
Saksdokumentene med forslag til vedtak ble lagt fram på møtet.

Enstemmig vedtak

Søknaden om fritak fra kurs 1 og kurs 2 ved videreutdanning i sykepleierens dokumentasjon og elektronisk pasientjournal innvilges.
Molde 21.05.04
Tore Berg
